ଫେଣ୍ଟୋଲାମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେଜିଟାଇନ, ହେଉଛି ଏକ ଔଷଧ ଯାହା ଫିଓକ୍ରୋମୋସାଇଟୋମା ପରବର୍ତ୍ତୀ ଉଚ୍ଚ ରକ୍ତଚାପ, ନରମ ତନ୍ତୁରେ ନରଏପିନେଫ୍ରନ ପ୍ରବେଶ ଏବଂ ଜରୁରୀକାଳୀନ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଇଞ୍ଜେକ୍ସନଦ୍ୱାରା ଦିଆଯାଏ । ଶିରା ଇଞ୍ଜେକ୍ସନ ଦେଲେ ୨ ମିନିଟ୍ ମଧ୍ୟରେ ପ୍ରଭାବ ଆରମ୍ଭ ହୋଇ ୩୦ ମିନିଟ୍ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ତରଳ ଝାଡ଼ା, ଫ୍ଲସ, ନାକ ଭରିଯିବା ଏବଂ ଠିଆ ହେବା ସହିତ ନିମ୍ନ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟୋକାର୍ଡିଆଲ୍ ଇନଫାର୍କସନ ଏବଂ ପ୍ରାୟାପିଜ୍ମ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆଲଫା ବ୍ଲକର ଶ୍ରେଣୀର ଔଷଧ । ୧୯୫୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଫେଣ୍ଟୋଲାମାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ 2021 ସୁଦ୍ଧା ଏହାର ମୂଲ୍ୟ ଏକ ମାତ୍ରା ପିଛା ପ୍ରାୟ ୪୬୦ ଡଲାର ଥିଲା। ଯୁକ୍ତରାଜ୍ୟରେ ଏହା ଆଭିପଟାଡିଲ୍ ସହିତ ପୌରୁଷ ଅସାମର୍ଥ୍ୟର ଚିକିତ୍ସା ପାଇଁ ଦିଆଯାଏ ।